MENA พุ่ง 6% จับมือพาร์ทเนอร์ “TWD” ขยายธุรกิจขนส่งสินค้า
MENA พุ่ง 6% ราคาแตะ 1.49 บ. จับมือพาร์ทเนอร์ “TWD” บริษัทย่อยของ “ซี.เจ. เอ็กซ์เพรส กรุ๊ป”ขยายธุรกิจขนส่งกระจายสินค้า
MENA พุ่ง 6% จับมือพาร์ทเนอร์ “TWD” บริษัทย่อยของ “ซี.เจ. เอ็กซ์เพรส กรุ๊ป”ขยายธุรกิจขนส่งกระจายสินค้า
16 ธ.ค. 2565

ผู้สื่อข่าวรายงานว่า วันนี้ (16 ธ.ค.65) ราคาหุ้นบริษัท มีนาทรานสปอร์ต จำกัด (มหาชน) หรือ MENA ล่าสุด ณ เลา 10:12 น. อยู่ที่ระดับ 1.49 บท บวก 0.09 บาท หรือ 6.43% สูงสุดที่ระดับ 1.52 บาท ต่ำสุดที่ระดับ 1.41 บาท ด้วยมูลค่าซื้อขาย 4.02 ล้านบาท

ทั้งนี้ ราคาหุ้นปรับตัวขึ้น หลัง MENA เปิดเผยข้อมูลผ่านระบบสารสนเทศของตลาดหลักทรัพย์แห่งประเทศไทย (ตลท.) ว่า ที่ประชุมคณะกรรมการบริษัท ครั้งที่ 11/2565 เมื่อวันที่ 15 ธันวาคม 2565 ได้มีมติอนุมัติให้บริษัทฯ ร่วมกับ บริษัท ตะวันแดง โลจีสติกส์ จำกัด (TWD) ซึ่งเป็นบริษัทที่ถือหุ้นโดย บริษัท ซี.เจ. เอ็กซ์เพรส กรุ๊ป จำกัด ร้อยละ 99.99 จัดตั้งบริษัทร่วม คือ บริษัท ทีดี เอ็ม ลอจิสติกส์ จำกัด (TDM) เพื่อให้บริการขนส่งกระจายสินค้าอุปโภคบริโภค และบริการขนส่งสินค้าอื่นๆ มูลค่าทุนจดทะเบียนไม่เกิน 350,000,000 บาท
นอกจากนั้นวันนี้ (16 ธ.ค.65) นางสุวรรณา ขจรวุฒิเดช ประธานเจ้าหน้าที่บริหาร MENA เตรียมเปิดเผยภาพรวมความร่วมมือทางธุรกิจครั้งนี้ในงาน งานบริษัทจดทะเบียนพบผู้ลงทุน (Opportunity day) ผ่านทาง www.set.or.th/oppday